   OBLOHA 2011

 Program  OBLOHA  je  astronomický program typu planetarium. Táto verzia pracuje pod všetkými 
 súčasnými operačnými systémami  Windows. Spracovaný je v programe FreBasic. Program je voľne
 šíriteľný. OBLOHA poskytuje základné informácie o astronomických úkazoch na oblohe. 
 Program zobrazuje Slnko, Mesiac, planéty, hviezdy do +10. magnitúdy, Mliečnu cestu, radianty
 meteorických rojov,  niektoré hviezdokopy, hmloviny  a galaxie  (podľa Mesierovho katalógu).
 Všetky  polohy sú počítané s pomerne veľkou presnosťou a dobre zodpovedajú skutočnosti aj vo
 veľkom časovom odstupe (stovky rokov do minulosti aj budúcnosti).    
 
 Ostatné užitočné funkcie sú:
 - Zobrazenie panorámy obzoru
 - Tabuľky východov a západov Mesiaca a Slnka,  vzdialenosti planét od Slnka a od Zeme
 - Možnosť zobrazenia Mesiaca fotogr. a mapovým vzhľadom s prihliadnutím na librácie 
 
 Základný návod je poskytutý priamo v programe po zavolaní funkcie "Pomoc"
 
 Použitá panoramatický snímka zobrazuje okolie hvezdárne v Banskej Bystrici. Obrázok môže byť
 nahradený  vašou  vlastnou  panorámou. Fotografia  musí byť vo formáte BMP (Windows bit map)
 s horizontálnym rozlíšením 4000 pixlov.  Vertikálne rozlíšenie je ľubovoľné v rozsahu od 100
 do 620 pixlov. Obloha  nad líniou obzoru musí byť vyliata farbou s atribútami RGB 255,0,255.
 Ak máte pripravený obrázok, skopírujte ho pod do adresára 'data'.  Potom  v adresári 'UDAJE'
 nahradte meno prvého obrázku  ("Vartovka")  menom svojho (bez prípony.bmp). Číselné údaje za 
 názvom môžu byť napr. ,0,0.  Po spustení programu  OBLOHA  v režime  so zobrazenou panorámou
 stlačte  Ctrl F1  a pomocou kurzorových kláves (šípok) nastavne obrázok tak, aby jeho poloha
 vzhľadom na hviezdy  najlepšie zodpovedala skutočnosti. Po stlačení  Enter bude táto pozícia
 uložená. 
 
 Ak nemáte možnosť vytvoriť si panorámu okolia, je možné vyrobiť jednoduchý obrázok v nejakom
 grafickom prostredí (napr. Windows Skicár). Vytvorte BMP obrázok (tuecolor) s veľkosťou 4000
 x 500 px. Vkreslite do neho obrysy výrazných objektov v vašom okolí (budovy, kopce, stromy).
 Vyplňte  časti  pod obzorom  zelenou farbou  alebo farbami jednotlivých objektov. Dodržte čo
 najlepšiu  presnosť  vzhľadom na svetové strany a zachovajte aj proporcionalitu vo výške nad
 obzorom  (10 stupňov v danej mierke zodpovedá 111 pixlom). Plochu nad obzorom vyplňte farbou 
 s atribútami RGB 255,0,255. 

 Peter Zimnikoval        